fi fi fi fi en en fi fi fi fi fi fi fi fi fi fi fi fi da fi fi fi fi fi fi fi fi fi fi fi fi fi fi da fi fi fi fi fi fi fi fi fi fi da fi fi fi fi fi hbs_lat en id fi et id fi fi fi fi fi en fi fi fi fi fi sq tr en fi hbs_lat fi en ceb fi fi fi fi fi en cs fi fi fi fi fi fi fi fi fi cs fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi de fi fi fi fi fi fi fi fi fi fi fi fi de fi fi fi fi fi fi fi fi fi fi fi fi en en fi es en fi en en
Hei! Kohta on jo heinäkuu ja odottelen niitä kuuluisia hellepäiviä, joita kesällä luulis olevan. Kait sitä vois sanoa, että Suomen kesä on kylmä ja vähäluminen. Mulla on luonnoksissa yhdet asukuvat, jotka eivät ole niin kovin kesäiset, mutta jospa tänä viikonloppuna saisi kuvattua vähän kesäisempää asua tänne blogiin. Näitä asukuvia julkaisen tässä jossain välissä, mutta halusin tämän julkaista ensin.
Kävin viime viikolla kaupungilla shoppailemassa lasten kanssa ja tsekkasin samalla alennusmyynnit. No en mä tosin itselleni mitään erityistä löytänyt, enkä hirveästi edes etsinyt. Meidän tytölle ostin muutamat bodyt, eikä nekään olleet alennusmyynneistä. Oon jonkin verran katsellut myös nettikauppojen tarjontaa ja kun sain Espritiltä viestiä, niin kävin myös heidän nettisivuillaan. Innostuin tästä nettishoppailusta, että vaikka täällä Seinäjoella ainakin on pari päivää satanu vettä ja paistanu aurinko päivän aikana vuorotellen, niin kokosin silti inspiraatiokollaaseihin enemmän helleasuja. Jostain syystä oon muuten alkanut tykkäämään hempeän vaaleanpunaisesta! En tiedä johtuuko se kesästä vai siitä, että meidän tytölle ostelen paljon vaaleanpunaista. En nimittäin itse omista kuin tasan yhden vaaleanpunaisen topin, mutta ehkä näiden kollaasien myötä pitäisi oikeasti harkita enemmän vaaleita sävyjä kesälle. Mulla nimittäin ei ole vaaleita farkkujakaan yhtään!
Huom! Kollaasit eivät näy välttämättä kokonaan kännykällä selatessa, mutta kuvaa klikkaamalla pääsee näkemään koko kuvan. :)
Neuletakki täältä | Farkkushortsit täältä | Toppi täältä | Kukkaseppele täältä | Kengät täältä
Tiedättekö ne lämpimät kesäyöt, kun oot iltapäivällä helteellä lähtenyt jonnekin ja tuut myöhään illalla tai yöllä kotiin ja silti tarkenee vielä farkkushortseissa ja topissa? Harvemmin itse enää kesäöisin liikun missään, mutta kokosin tämän asun tämä mielikuva inspiraationa. Jos tulee liian kylmä, niin lämpimän pitkän neuleen voi laittaa päälle. Miksei tämä asu sopisi myös festareillekin. Ostin muuten itse ensimmäisen kukkaseppeleen ja ainakin toivon, että saan vielä laittaa sen päähän muuten kuin sateella...
Farkut täältä | Paita täältä | Kengät täältä | Korvakorut täältä
Tässä sitten toinen hempeän värinen asu. Mä haluaisin hankkia itselleni off-shoulder paidan jostain, mutta en ole vielä löytänyt mieleistä, mutta tämän kollaasin paidasta tykkäsin! Kokosinkin koko asun tämän paidan ympärille. Ja ne vaaleat farkut ois myös kivat, koska tällä hetkellä käytän eniten mustia farkkuja. Noi balleriinat oli myös nätit!
Hame täältä | Paita täältä | Farkkutakki täältä | Laukku täältä | Kengät täältä | Aurinkolasit täältä
Tämän viimeisen asun kokosin tuon tyllihameen ympärille tarkoituksena saada tästä vähän rennompi asu esimerkiksi piknikille tai rannalle. Asu on väritykseltään ehkä eniten mun vaatekaapista löytyvää värimaailmaa; mustaa, harmaata ja farkkua. Lisäsin tähän asuun farkkutakin ja en ehkä ole vielä kokonaan lämmennyt tälle farkkutakkivillitykselle uudestaan. Oon viimeksi käyttänyt farkkutakkia seiskaluokalla reilu kymmenen vuotta sitten, joten mulla on farkkutakeista vähän sellainen yläastefiilis. Mutta täytyy harkita!
Mikä näistä asuista on sun lemppari vai onko kaikki asut ehdoton "nou, nou"? Mun lemppariks nousi ehkä toi ensimmäinen, sillä se on samalla tyttömäinen, mutta myös rento.
Vain elämää 2017 lempparibiisit
tiistai 20. kesäkuuta 2017
Jos ei oo tullut vielä selväksi, niin oon Vain elämää -fani ja seurailen sitä aina joka kausi. Muistaakseni ihan ensimmäistä kautta en tainnut seurata, mutta myöhemmin katselin kaikki jaksot yövuorossa, kun ei muutakaan tekemistä ollut. Tämä viimeisin tuotantokausi oli kyllä ehdottomasti lemppari! Katselin aina jaksot jälkikäteen lasten jo nukkuessa ja nauraa räkätin sohvalla erityisesti Samun jutuille. En kestä kui hauska tyyppi se on, haha. En ollut myöskään hirveästi perehtynyt Robinin elämään ennen sarjaa, vaikka sen musiikista tykkäänkin. Kuitenkin tajusin, et Robinhan on tosi fiksu, positiivinen, arvot kohdillaan ja jalat maassa oleva nuori mies lauluäänestä puhumattakaan.
Tältä kaudelta myös tuli eniten biisejä mun soittolistalle, joten päätin nyt koota tähän postaukseen mun lempparit. Odotan myös syksyllä alkavaa kautta, vaikka vähän hassua, että siellä on samoja artisteja, mitä on jo ollut. Mutta toisaalta esimerkiksi Apulannan hittibiisejä jäi viimeksi paljon esittämättä. Ja hihkuin myös onnesta kun luin, että siellä on myös Juha Tapio, kavereiden kesken Tapsa, haha!♥
Nämä mun listaamat laulut ei ole missään paremmuusjärjestyksessä, mutta silti tämä Robinin versio Laura Voutilaisen En sua mielestäin saa -biisistä on ehdottomasti parhain. Tässä iskee erityisesti musiikki, kiva tollanen tanssimusa näin kesälle.
Tykkään paljon tästä Nikke Ankaran biisistä Petran versiona!
Tämä biisi on mulle henkilökohtaisesti tärkeä ja muhun teki vaikutuksen tässä Petran tunnelataus. Silloin, kun biisistä tulee itselle tärkeä, niin siihen saa tunteen mukaan ja sen kuulee. Petra siis valitsi tämän biisin vaikean isäsuhteensa vuoksi ja lauloi tämän vähän niinkuin terapiaksi itselleen. C-osa on huippu, menee ihan kylmiäväreitä!
Myös tämä Robinin versio on hyvä!
Tykkään muutenkin tästä Juha Tapion käsialaa olevasta Pettävällä jäällä biisistä ja Nikke Ankara kyllä teki tästä hyvän omannäköisensä version. Tykkään!
Robinin Onnellinen on muutenkin ihana biisi, niin tykkään myös tästä Samun kitaraversiosta, vaikka aluperäisen pianokin on ihana.
Samun ääni ja tämä biisi.♥
Ja vielä yks Robinilta. Tosi monipuolinen laulaja.
Katoitetteko te Vain elämää? Mikä oli teidän lemppariversio?
sunnuntai 11. kesäkuuta 2017
Hei! Siitä on jonkin verran aikaa, kun tänne viimeksi kirjottelin, mutta täällä ollaan! Nämä viime viikot ovat olleet kaikenlaista täynnä ja ajattelin tähän postaukseen julkaista muutamia kuvia, joita en ole tänne blogiin vielä julkaissut.
Yllätettiin mun ystävä vauvakutsujen merkeissä Seinäjoen Vohvelihetkessä. En ollut siellä koskaan käynyt, mutta varmasti menen toisenkin kerran. Sieltä sai vohveleita sekä suolaisella että makealla täytteellä. Itse valitsin makean täytteen Brownie-jäätelöllä, kermavaahdolla, mansikkahillolla ja strösseleillä. Sen lisäksi otin oikein makean valkosuklaakaakaon joten herkuttelin sit oikein urakalla. Ai että tykkäänkö suklaasta? Haha.
Toukokuussa kävin myös parturi-kampaamossa laittamassa vaaleita raitoja hiuksiin ja leikkauttamassa tietysti. Tykkään kyllä kovasti! Mä en uskalla kovin paljon näitä värjäillä, koska raskauden jälkeinen hormonitoiminta saa mun hiukset lähtemään ja sen seurauksena mun hiukset on ihan hirveässä kunnossa. Jätin siis tyveen oman värin ja laitettiin sit niitä vaaleita raitoja. Kampaaja kiharsi vielä mun hiukset ja kampaamon jälkeen osallistuin kiharretuilla hiuksilla taloyhtiön kökkäpäivään, hah.
Oon alkanu uskaltaa kokeilla erilaisia kakkuja. Halusin kokeilla suklaakakkua niin, että pohjassa ois oikeaa suklaata eikä pelkkää kaakaojauhetta. Nappasin sitten Valion sivuilta jonkun ohjeen ja sen ohjeen mukaan kakun piti jäädä sisältä vähän kosteaksi, mutta sen piti saada halkaistua kuitenkin. No kakkuhan oli kun mutakakku ja vaikka se oli ollu yön jääkaapissa, niin ei toivoakaan, että sitä ois saanu halkaistua, kun se oli sisältä pelkkää mössöä. Piti sit tehdä uus kakkupohja, sillä kaakaojauheella. (Syötiin tää "pilalle" mennyt kakku myöhemmin sit ihan pelkästään ja hyvää oli sellasena.) Täytteeksi laitoin tähän kakkuun Marianne crush -rouhetta, rahkaa, kermaa ja toiseen vadelmaa ja kermaa. Päälle valutin kermaa ja sulatettua Pätkistä, mut se ei oikein onnistunu kunnolla joten parantamisen varaa on. Meillä oli Timon kanssa 7v. kihlapäivä ja sitten mun iskällä oli synttärit ja mun vanhemmat tuli juuri sinä päivänä kylään, niin tein tämän kakun sitä varten. Oli kyl hyvää!
Oon valmistautunut kesätyyliin ostamalla kukkaseppeleen sekä aurinkolasit (molemmat Glitteristä) ja tuo toppi on kirppislöytö, jonka ostin joskus viime syksynä. Alunperin Bikbokin toppi. Kieltämättä kesä vähän ahdistaa pukeutumisen suhteen, koska tuntuu, ettei mulla ole kaapissa oikein mitään toisiinsa sopivia kesävaatteita, mutta kait se siitä.
Mutta siis tosi hyvää kuuluu tällä hetkellä ja odottelen vielä niitä kunnon kesäkelejä.♥ En ajatellut tänä vuonna tehdä mitään erityisempää kesäsuunnitelmapostausta, eikä mulla oikeastaan ole muita suunnitelmia, kuin että saatais meidän uusi terassi rakennettua. Siitä tulee ehkä sitten myöhemmin postausta. No on meillä yhdet häät tulossa itseasiassa ensi viikonloppuna ja juhannuksena suunnataan tuttuun tapaan Keuruulle, mut mitään isompaa ei olla vielä suunniteltu. Aika lailla fiiliksen mukaan mennään ja Timonkin kesäloma on vasta loppukesästä.
Category: lifestyle, oma elämä
Uudemmat tekstit Vanhemmat tekstit Etusivu
Hei! Olen 27-vuotias nuori nainen Seinäjoelta. Olen vaimo yhdelle miehelle ja äiti kolmelle lapselle (poika 12/14, tyttö 12/16 ja poika 10/18).
Blogistani löytyy ripaus muotia, hyviä reseptejä, kirppislöytöjä, sisustusta, arkea kotiäidin näkökulmasta sekä ennen kaikkea hyvää mieltä. Välillä mennään myös pintaa syvemmälle.
Olen lopettanut bloggaamisen, mutta minut löytää edelleen Instagramista @jennislullaby ja saa yhteyden sähköpostilla: jennislullaby(at)hotmail.com
Luukku 3. Jouluinen Rocky road
Joulu ja suklaa on kyllä ihan ehdoton yhdistelmä, Ne sopii yhteen kuin paita ja peppu. Siksi haluan jakaa teille jouluisen Rocky road...
Sisustukseen sopivat treenivälineet + arvonta
Postaus on toteutettu yhteistyössä Suomen voimistelutuotteen ja KidSpotin kanssa.   Mulla on erityisesti lasten saamisen jälkeen liikun...
Blogin 1-vuotissynttärit ja arvonta
Olin pitänyt aikaisemmin reilu kolme vuotta toista lifestyleblogia, mutta lopettanut sen sitten. Aluksi oli tosi kiva olla ilman bl...
Vain elämää 2017 lempparibiisit
CopyRight © | Theme Designed By Hello Manhattan